સોનમ કપૂર અને આનંદ આહૂજાની નવી પરણેલી બોલિવૂડ જોડીને હાલની સૌથી ક્યુટ જોડી કહેવાય છે. આ વર્ષે ૮મી મેંના તેમણે લગ્ન કર્યાં હતાં અને તેમના લગ્નના સમાચાર તેમના પ્રસંશકો ઉમળકા સાથે વધાવી લીધા હતા. સોનમ કપૂરે સ્થૂળકાય શરીરમાંથી સુંદર અને સુડોળ કાયા મહામહેનતે મેળવી છે જે દરેક સમાન્ય સ્ત્રીઓ માટે પ્રેરણાદાયક છે. આજે સોનમ પણ કોઈપણ સામાન્ય ભારતીય નારીની જેમજ પતિની લાંબી ઉમર માટે કરવાચોથનું પહેલું વ્રત કરવા જઈ રહી છે. ત્યારે સોનમે તેના ફેન્સ લોકોને માટે સોશિયલ મીડિયા પર શેર કરી છે એક અપીલ કે અમારી સાથે પર્સનલ ન થાઓ તો સારું.